Shilole

Zuwena Yusuph Mohammed (anayejulikana kwa jina lake la kisanii kama Shilole au "Shishi Baby" na Shishi Trump; amezaliwa 20 Disemba 1987) ni msanii wa maigizo na muziki wa kizazi kipya kutoka nchini Tanzania.

Wasifu
Maisha ya awali
Shilole alizaliwa tarehe 20 Disemba wilayani Igunga, Tabora Tanzania mnamo 1987. Amelelewa na mama tu ambaye alifariki akiwa angali mdogo. Kwa sababu hiyo, Shilole alilazimika kufanya kazi mbalimbali kwa bidii ili ayashinde magumu ya maisha. Maisha ya Shilole niwa kipekee sana tofauti na wasanii wengi wa Tanzania.

Elimu
Alisoma shule ya msingi Igunga mpaka darasa la saba na alifaulu kwenda Igunga sekondari ingawaje aliishia kidato cha pili baada ya kubakwa na kubeba ujauzito akiwa na umri wa miaka 14.

Maisha baada ya masomo
Baada ya kuishia kidato cha pili alianza kujishughulisha na biashara ndogondogo kama za kuuza maji na mikate katika stendi ya magari ya Igunga, kipindi hicho akiwa na umri wa miaka 15, pia alikuwa akisambaza mikate katika nyumba za watu.

Baada ya hapo alianza kujitegemea kwa kupanga chumba chake mwenyewe kwa kulipia kodi ya shilingi 3000 kwa mwezi, alifanya hivyo kwa miaka miwili.

Kazi anazofanya sasa ni mwanamuziki na mjasiriamali.

Maisha binafsi
Mbali ya muziki na uigizaji Shilole vilevile ni mjasiriamali anayejishughulisha na biashara ndogondogo na za mama ntilie. Jambo ambalo sio rahisi kwa wasanii wengi wa maigizo wa Tanzania. Mgahawa wake unaitwa Shishi Food.Shilole aeleza kwanini mgahawa wake ameupa jina ‘Shishi Food’ (Video) katika wavuti ya Bongo5. Ingizo la February 21, 2017 .

Shilole ndiye msanii wa kwanza wa kike wa muziki wa kizazi kipya kupata wafuasi wengi zaidi ya milioni moja katika akaunti yake ya Instagram - kabla kuja kushika nafasi ya nne baada ya wasanii wengine kama akina Wema Sepetu ambao wameonekana kushikilia taji hilo kwa muda mrefu.Hawa ndio mastaa 20 wa kike Bongo wenye followers wengi Instagram katika wavuti ya Bongo5. Ingizo la January 26, 2017. Vilevile Shilole ni msanii pekee wa Bongo Flava na filamu kutoka Tanzania, ambaye haioni aibu wala hajisikii vibaya kutojua kwake Kiingereza. Amekuwa mwepesi sana kutaka kujua Kiingereza na wala haoni aibu juu ya suala hilo. Vicheko na kebehi zote hazijawahi kumshughulisha kabisa.VIDEO: Shilole alivyoongea Kiingereza na Mashabiki Wasafi Beach Party wavuti ya Millard Ayo. Ingizo la December 26, 2016.Sipangiwi kuzungumza Kiingereza - Shilole: katika wavuti ya East Africa TV. Ingizo la 22nd Mar , 2017.Kuongea Kiingereza ni kipaji – Shilole wavuti ya Bongo5. Ingizo la May 12, 2016.

Kimaisha, Shilole na Diamond Platnumz ni wasanii ambao wanapenda sana au hawaoni tabu kuweka maisha yao halisi hadharani ukilinganisha na wasanii wengine. Shilole amepitia maisha ya dhiki mno, hadi kufikia hapa si kingine bali juhudi binafsi. Ni miongoni mwa wasanii waliolewa katika umri mdogo, kuyapita mazima madhila ya dunia hadi kuwa msanii mkubwa. Mwingi wa masihara, asiyendekeza kununa ovyo.SHILOLE Awavunja Mbavu Wanawake Kwenye #WonderWomen By Zamaradi Mketema Idhaa ya Dizzim Online kwenye Youtube

Filamu
Shilole alianza kupata umaarufu baada ya kucheza filamu ya "Fair Decision" (2010) ambayo ndani kacheza na Vincent Kigosi (Ray), Irene Uwoya, Mwanaidi Suka, Blandina Changula, Jennifer Kyaka na Jacob Stephen (JB). Filamu zingine ni pamoja na Don’t Play, Chungu ya Nafsi, Curse of Marriage,Zawadi ya Birthday na Talaka Yangu]]. 

Baadhi ya filamu alizocheza Shilole:Don’t Play
Chungu ya NafsiCurse of Marriage
The Lost MinDivBaamed
Macho YanguKisasi cha Jessica
AzmaZawadi ya Birthday
Mafisadi wa MapenziTalaka Yangu
Hazina ya MarehemuFair Decision
The Morning AlarmBed Rest

MuzikiShilole' hakukaa muda mrefu sana katika uwanja wa maigizo kabla kuhamia mazima katika tasnia ya muziki wa Bongo Flava na kutoa vibao kama vile Lawama mwaka 2013, Dume Dada (2013), Paka la Bar (2013) ambazo zote zilikuwa katika muundo wa mduara. Kabla kubadili muziki wa aina hiyo na kufanya bongo Flava kamili kwa kutoa kibao kama vile, Nakomaa na Jiji maka 2014 wimbo ambao baadaye biti yake ilikuja kutumiwa na Queen Darleen katika wimbo wake wa Wanatetemeka, Chuna Buzi (2014), Namchuka mwaka 2015, Malele (2015), Nyang’anyang’amwaka 2016, Say My Name (2016), Hatutoi Kiki (2016) ambayo remix yake ilitoka Aprili mwaka 2017 akishirikiana na Iyo - na Kigori'' (2017). 

Albamu
Baadhi ya nyimbo za Shilole:
Lawama (2013)
Dume Dada (2013)
Paka la Bar (2013)
Nakomaa na Jiji (2014)
Chuna Buzi (2014)
Namchuka (2015)
Malele (2015)
Nyang’anyang’a (2016)
Say My Name (2016)
Hatutoi Kiki (2016)
Kigori (2017)
Sitoi Kiki (2017)

 Uhusiano na Brand 

 Mnamo 2016, alijiunga na Dume Condoms Tanzania kuwa balozi wake.
 Mnamo 2015, aliteuliwa na chama tawala Tanzania, CCM, kuwa mmoja wa wasanii wenye ushawishi mkubwa katika kuhamasisha wapiga kura kwa mgombea urais wa wakati huo, marehemu Dkt. John Pombe Magufuli, ambaye alishinda uchaguzi.
 Mnamo 2018, alijiunga na Tanzania Telecommunications Limited (TTCL), kampuni ya mawasiliano ya umma, kuwa balozi wake.
 Mnamo 2017, alianzisha Shishi Foods, mlolongo wa migahawa ya vyakula vya Kiswahili katika mji mkuu wa kibiashara wa Tanzania, Dar es Salaam.
 Shilole sasa ni mfanyabiashara mahiri anayemiliki mgahawa maarufu uitwao Shishi Food ambao umepanua shughuli zake hadi Dodoma. Mgahawa wa Shishi Food unaendesha huduma zake hasa katika mikoa miwili, yaani Dar es Salaam na Dodoma.

Tazama pia
Queen Darleen

Marejeo

Jamii:Waliozaliwa 1987
Jamii:Watu walio hai
Jamii:Wanawake wa Tanzania
Jamii:Wanamuziki wa Tanzania
Jamii:WikiGap JWK 2026